Document ID: 31992R0930

KOMISSION ASETUS (ETY) N:o 930/92,
annettu 13 päivänä huhtikuuta 1992,
durumvehnän tuotantotukijärjestelmän soveltamista koskevista yksityiskohtaisista säännöistä annetusta asetuksesta (ETY) N:o 1738/89 poikkeamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon vilja-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2727/75(1), sellaisena kuin se on viimeksi muutettuna asetuksella (ETY) N:o 674/92(2), ja erityisesti sen 10 artiklan 5 kohdan,
sekä katsoo, että
durumvehnän tuesta 16 päivänä joulukuuta 1976 annetussa neuvoston asetuksessa (ETY) N:o 3103/76(3), sellaisena kuin se on viimeksi muutettuna asetuksella (ETY) N:o 3656/90(4), vahvistetaan yleiset säännöt tuen myöntämisestä durumvehnälle; komissio antaa sen soveltamista koskevat yksityiskohtaiset säännöt,
Italia on erityisesti tiukentanut durumvehnän tuotantotuen tarkastuksia tarkastamalla perusteellisesti tukihakemusten kohteena olevat pinta-alat; lisätutkimuksia vaativien hakemusten määrän vuoksi ei ole mahdollista noudattaa tiettyjä yhteisön lainsäädännöllä asetettuja hallinnollisia määräaikoja; tämä koskee erityisesti durumvehnän tuotantotuen maksamiselle asetettua määräpäivää, joksi vahvistetaan 30 päivä huhtikuuta komission asetuksella (ETY) N:o 1738/89(5), sellaisena kuin se on viimeksi muutettuna asetuksella (ETY) N:o 920/90(6); tämän vuoksi Italialle olisi annettava lupa lykätä kyseistä määräpäivää, jos se koskee markkinointivuoden 1991/1992 tukien maksamista, ja
tässä asetuksessa säädetyt toimenpiteet ovat viljan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Asetuksen (ETY) N:o 1738/89 5 artiklan 1 kohdasta poiketen Italialle annetaan lupa maksaa markkinointivuotta 1991/1992 koskeva durumvehnän tuki viimeistään 31 päivänä elokuuta 1992.
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 13 päivänä huhtikuuta 1992.

Labels: 18
17
19